Szitakötő segédanyag

Turzó Lívia: Szerencsés jó napot!

Óravázlat 3-4. osztály, magyar irodalom

Készítette: Torma Tiborné, Algyői Fehér Ignác Általános Iskola

1. **Találós kérdés:**

Hátul rúg és elől harap,

A négy lábán fürgén szalad.

Megülik, vagy hintó elé fogják,

De elébb a kovácsnál patkolják. / ló /

1. **Légző gyakorlat mondókával:**

Kipp, kopp kalapács, kicsi kovács mit csinálsz,

Sárga lovat patkolok, arany szeggel szegelek.

Uccu pajtás, kapj fel rája, úgy is te vagy a gazdája.

* Tanuljuk meg a mondókát!
* Mondjuk el egy levegővel!
* Ritmizáljuk, tapsoljuk el!

1. **Csoportalakítás: számok segítségével. / 1,2, 3, 4, 5,/**

**Az órán folyamatosan értékelünk. A hibátlanul megoldott feladatok után egy szerencselóherét lehet kapni.**

Minden csoport kap egy borítékot. Az egyikben patkó, a másikban lóhere van szétvágva.



* Rakjátok ki a puzzle-t!
* Ragasszátok fel egy lapra!
* Írjátok köré, hogy minden jut eszetekbe róla!
* A csoportok felolvassák az általuk leírtakat. egymást kiegészíthetik!

1. **Párban fogtok dolgozni!**

BABONA SZERENCSE - Ezeket a szavakat kell kikeresnetek az Értelmező kéziszótárból!

A pár egyik tagja egy lapra írja le, hogy babonás-e, és milyen babonákban hisz!

A pár másik tagja pedig azt írja le, hogy mi hozott neki szerencsét!

1. **Táblán a két szó felrakva!**

A gyerekek felolvassák, amit írtak, és egymás után felteszik a táblára!

1. **Célkitűzés: Mai óránkon Turzó Lívia: Szerencsés jó napot! című írásával ismerkedünk meg!**

* Hallgasd meg!
* Csoportfeladat: Írjátok fel egy lapra, milyen új ismeretet szereztetek!
* Csoportbeszámolók
* Milyen más babonáról hallottál? Szóbeli kiegészítés.

1. **Feladatlap az olvasmányhoz. Egyéni munka.**

Egészítsétek ki a megkezdett mondatokat az olvasmánynak megfelelően!

Az ajtófélfára akasztott patkó \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

A babonák \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kezdődtek.

Ha „ véresen kel a Nap” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

A szerencsepatkó felfelé fordított U betűt formálva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

A babonák sokszor azért alakulnak mi,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

A kívánság csak akkor teljesül, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

A feladat ellenőrzése.

1. **Minden csoport kap egy szólást vagy közmondást.**

Beszéljétek meg és mondjátok el a magyarázatát!

**9. Értékelés**

A csoportok összeszámolják a lóheréket. A jutalom egy lovas képeslap.

1. **Zárás.**

Söpröm a kéményt és hozom a szerencsét.

Ki mondhatta ezt? Miért?

Hallgassuk meg Gryllus Vilmos: Maszkabál – Kéményseprő dalát